شعر للميت قصير
اشعار وكلمات حزينه للمتوفي
شعر قصير للميت
يالله ياسامع لدعوه عبيده
يامنزلن طه ويونس والاحزاب
الطف بقلبن كن وسَطه وقيده
والدمع مِن حره يذوب للاهداب
والنفس عافت زادها ما تُريده
والحزن فِيِ صدريِ غرس لَه ميه ناب
عليِ الرفيق الليِ رحل قَبل عيده
توه شباب وعارضه ما بَعد شاب
انشهد نك يا بو ماجد فقيده
عليِ الدب واهلك وربعك والاصحاب
رجلن تحلا بالخصال الحميده
والليِ عرف فايز يحسب لَه حساب
قليل عنه ان كَان قلنا وليده
ومن لا انجبت مِثله تبطل فالانجاب
نعم الخويِ وقْت الظروف الشديده
الليِ عَن الافين ما يوصد الباب
راعيِ صخيِ يبذل ونفسه سعيده
ما قدم المعذار لاجاه طلاب
ون عودت للشور رايه سديده
صدق المواقف ماهِيِ بفتل الاشناب
فهد سعيد اليَوم فاقد عضيده
كنه كسير الساق فِيِ ديار الاجناب
او كنه الليِ حطو القيد بيده
وصكو عَليه بداخِل السجن الابواب
ومن المصاب القلب ينزف وريده
ويبطيِ صوابه ما تشاويِ ولا طاب
والله لَو الموت يعطيِ وعيده
ويطلب فديِ لفيديك ياعز الاقراب
مير الحكم لله فدبره عبيده
وامرن قضاه الله ماعنه مجناب
عساه يوم الخلق تبعث شهيده
يبعث عليِ مله محمد والاصحاب